แนวโน้ม SET ไซด์เวย์ รอผลประชุม กนง.-ไร้ปัจจัยใหม่หนุน
แนวโน้ม SET เช้าไซด์เวย์ ไร้ปัจจัยใหม่หนุน-รอผลประชุมคณะกรรมการนโยบายการเงินปรับขึ้นดอกเบี้ย ให้แนวต้าน 1,600 จุด แนวรับ 1,580 จุด
แนวโน้ม SET เช้าไซด์เวย์ ไร้ปัจจัยใหม่หนุน-รอผลประชุมคณะกรรมการนโยบายการเงินปรับขึ้นดอกเบี้ย ให้แนวต้าน 1,600 จุด แนวรับ 1,580 จุด
27 มี.ค. 2566

นายชาญชัย พันทาธนากิจ รองผู้อำนวยการสายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งไซด์เวย์ โดยภาพตลาดในตอนนี้ยังคงมีความกังวลประเด็นธนาคารในยุโรปอย่างดอยซ์แบงก์ที่อาจเกิดผลกระทบตามมาเป็นธนาคารล่าสุด ซึ่งเป็น sentiment เชิงลบให้กับตลาด แต่ไม่มีผลกระทบต่อตลาดหุ้นไทยอย่างมีนัยสำคัญมากนัก
ขณะเดียวกันตลาดยังไร้ปัจจัยใหม่ที่เข้ามาหนุน ส่วนตลาดหุ้นอื่นในภูมิภาคเอเชียเช้านี้เปิดมาบวกและลบสลับกัน และในสัปดาห์นี้ยังต้องติดตามการประชุมคณะกรรมการนโยบายการเงิน (กนง.) จะปรับเพิ่มขึ้นดอกเบี้ย 0.25% ตามคาดหรือไม่ และตัวเลขเศรษฐกิจของสหรัฐฯและจีนอื่นๆที่จะรายงานออกมา โดยให้แนวต้าน 1,600 จุด แนวรับ 1,580 จุด